Moon Knight (minisarja)

Moon Knight on yhdysvaltalainen Jeremy Slaterin luoma Disney+-suoratoistopalveluun julkaistu psykologinen kauhutrilleri ja supersankarisarja, joka perustuu Marvel Comicsin Kuuritari-sarjakuvahahmoon. Se on Marvel Cinematic Universen (MCU) kuudes Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Slater toimi sarjan pääkäsikirjoittajana ja Mohamed Diab johti sarjan ohjaajien tiimiä.
Sarjan pääosassa on Oscar Isaac, joka esittää Marc Spectoria / Kuuritaria ja Steven Grantia / Herra Knightia, kahta dissosiatiivisesta identiteettihäiriöstä kärsivän miehen identiteettiä. Sarjassa näyttelevät myös May Calamawy, Khalid Abdalla, Ann Akinjirin, David Ganly, Antonia Salib, Fernanda Andrade, Rey Lucas, Karim El-Hakim, F. Murray Abraham, Sofia Danu, Saba Mubarak, Gaspard Ulliel ja Ethan Hawke. Sarja julkistettiin virallisesti elokuussa 2019 D23 Expo -messuilla ja Slater palkattiin marraskuussa. Diab palkattiin lokakuussa 2020, Justin Bensonin ja Aaron Moorheadin liittyessä muiksi ohjaajiksi tammikuussa 2021, jolloin myös Isaacin roolivalinta vahvistettiin. Kuvaukset alkoivat Budapestissä huhtikuun 2021 lopulla ja sijoittuivat myös Jordaniaan, Sloveniaan sekä Atlantaan. Kuvaukset päättyivät lokakuussa 2021.
"Moon Knight" koostuu kuudesta jaksosta, jotka julkaistiin Disney+:aan osana MCU:n 30. maaliskuuta – 4. toukokuuta 2022. Sarja sai erittäin positiivisen vastaanoton, kriitikoiden kehuessa näyttelijöiden (erityisesti Isaacin, Calamawyn ja Hawken) roolisuorituksia, sarjan synkempää sävyä aiempiin MCU-tarinoihin verrattuna, sekä sen tapaa käsitellä dissosiatiivista identiteettihäiriötä.
Juoni.
National Galleryn museokaupan myyjä Steven Grant saa tietää olevansa Marc Spectorin, dissosiatiivisesta identiteettihäiriöstä kärsivän palkkasoturin toinen identiteetti, ja päätyy tämän kanssa selvittämään enneadeihin, muinaisessa Egyptissä jumalina palvottuihin olentoihin, liittyvää vaarallista mysteeriä.
Tuotanto.
Kehitys.
Lokakuussa 2006 Marvel Studios suunnitteli yhteistyössä No Equal Entertainmentin tuottavansa näytellyn televisiosarjan Kuuritarista. Vuonna 2008 Marvel palkkasi Jon Cookseyn käsikirjoittamaan sarjaa, mutta tuntemattomista syistä sarjan kehitystyö ei edennyt. James Gunn, joka käsikirjoitti ja ohjasi "Guardians of the Galaxy" -elokuvat Marvel Studiosille, sanoi tammikuussa 2017 esitelleensä Marvelille oman ideansa Kuuritari-elokuvasta, mutta hänellä ei ollut itse aikaa työstää projektia. Marvel Studiosin johtaja Kevin Feige vahvisti huhtikuussa 2018, että Marvel aikoo esitellä Kuuritarin MCU:hun, mutta kysyi itseltään, ”Tarkoittaa tämä viiden vuoden päästä, 10 vuoden päästä, vaiko 15 vuoden päästä?"
Elokuussa 2019 Marvel Studios julkisti D23 Expo -messuilla aikovansa toteuttaa Disney+-suoratoistopalveluun televisiosarjan "Moon Knight". Feige kertoi, että hahmo esiintyisi sarjan jälkeen sivuhahmona MCU-elokuvissa. Marraskuussa 2019 Jeremy Slater palkattiin sarjan pääkäsikirjoittajaksi. Lokakuussa 2020 Mohamed Diab palkattiin ohjaamaan ”merkittävä” osa sarjan jaksoista, kun taas ohjaajakaksikko Justin Benson ja Aaron Moorhead liittyivät mukaan ohjaamaan muita jaksoja tammikuussa 2021. Sarjan jaksot ovat 40–50 minuutin pituisia. Helmikuussa 2021 Feige kertoi, että osa sarjoista, kuten "Moon Knight" ja "", ovat rakenneltu niin, että niille voisi tehdä useamman tuotantokauden, toisin kuin "WandaVision" (2021), joka vain johtaa tuleviin elokuviin. Vuotta myöhemmin, Oscar Isaac kertoi, että "Moon Knightin" suunniteltiin alun perin jäävän vain yhden tuotantokauden mittaiseksi sarjaksi.
Käsikirjoitus.
Michael Kastelein, Beau DeMayo, Peter Cameron, Sabir Pirzada, Alex Meenehan, Rebecca Kirsch, Matthew Orton ja Danielle Iman toimivat myös sarjan käsikirjoittajina, heidän konsultoidessa egyptiläishautoihin erikoistunutta arkeologia. Feige kuvaili sarjan tutkivan egyptologiaa ja vertaili sitä "Indiana Jones" -elokuviin. Hän sanoi myös Spectorin mielisairauden toimivan ”ainutlaatuisena aspektina” sarjalle. Sarjan uskottiin näyttävän Spectorin dissosiatiivinen identiteettihäiriö modernimmalla tavalla, esimerkiksi siten, että Spector menettäisi ajantajun aina, kun hänen persoonallisuutensa vaihtuu. Jeff Lemiren ja Greg Smallwoodin sarjakuvat toimivat inspiraationa sarjalle.
Slater sanoi, ettei sarja sisältäisi yhden Spectorin identiteetin, Steven Grantin, miljonääri-, playboy- tai hyväntekijäelementtejä, koska hahmo muistuttaisi muuten liian paljon DC Comicsin Batmania. Sen sijaan Grant esitetään hyvätapaisena museokaupan myyjänä, joka kärsii osittaisesta muistinmenetyksestä ja muistaa osittain asioita Spectorin oman identiteetin elämästä. Herra Knight, joka on Kuuritarin ohella toinen pukua käyttävä Spectorin identiteetti, mutta herramiesmäisempi, esiintyy myös sarjassa. Isaac uskoi "Moon Knightin" olevan ensimmäinen ”oikeutetusti toteutetulla hahmotutkimuksella” tehty MCU-media sitten "Iron Manin" (2008). Feige huomautti, että "Moon Knight" on sävyltään huomattavasti erilainen kuin Marvel Studiosin edelliset esittäessään hahmon brutaalit piirteet.
Roolijako.
Lokakuussa 2020 Oscar Isaac osallistui neuvotteluihin pääosan esittämisestä, ja hänen roolivalintansa vahvistettiin tammikuussa 2021. "The Hollywood Reporterin "Richard Newby kommentoi, että latinotaustaisen hahmon käyttäminen kaukasialaisjuutalaisen sijasta, antaisi sarjalle mahdollisuuden tutkia hahmon uskovaisuuden erilaisia näkökulmia.
Tammikuussa 2021 May Calamawy valittiin näyttelemään yhtä sarjan ”avainrooleista”, ja Ethan Hawke valittiin näyttelemään sarjan roistoa. Hawke sanoi liittyneensä sarjaan näyttelijänuransa senhetkiselle vaiheelle, ja koska Isaac ja Diab oli mukana tekemässä sarjaa. Hän nautti myös luovasta vapaudesta, joka tuli sarjan keskittyessä vähemmän tunnettuun hahmoon. Heinäkuussa 2021 Alexander Çobbin paljastettiin näyttelevän sarjassa tuntematonta roolia. Saman kuukauden aikana Gaspard Ulliel valittiin näyttelemään Anton Mogartia, sen ollessa myös yksi Ullielin viimeisistä rooleista, hänen kuoltua tammikuussa 2022. Sarjan traileri paljasti Lucy Thackerayn näyttelevän Donnaa, Britishb Museumin työntekijää, ja että Hawken roolihahmo oli nimeltään Arthur Harrow. Vaikka samanniminen sarjakuvahahmo on kerran esiintynyt sarjakuvissa, Hawke kertoi, että versio Arthur Harrow’sta perustuu sarjan omiin ideoihin. Seuraavan kuukauden aikana F. Murray Abrahamin paljastettiin ääninäyttelevän Khonsua, egyptiläisten kuun ja sodan jumalana palvottua olentoa ja Kuuritarin voimien lähdettä.
Maaliskuussa 2022 paljastettiin, että Ann Akinjirin, David Ganly, Saffron Hocking, Sofia Danu, Antonia Salib, Fernanda Andrade, Shaun Scott ja Díana Bermudez näyttelevät sarjassa tuntemattomissa rooleissa, ja että Rey Lucas näyttelee Elias Spectoria, Marcin isää. Huhtikuun aikana myös Khalid Abdallan paljastettiin näyttelevän sarjassa. Suurin osa pienistä egyptiläisrooleista annettiin egyptiläisnäyttelijöille, myös sellaisille, jotka asuvat Budapestissä.
Suunnittelu.
Stefania Cella toimii sarjan tuotantosuunnittelijana, Meghan Kasperlikin toimiessa pukusuunnittelijana. Kuuritarin asu suunniteltiin koostumaan muinaisegyptiläisistä siteistä sekä hieroglyfeillä koristellusta viitasta.
Kuvaukset.
Kuvaukset alkoivat Kuvataiteiden museossa, Budapestissä, huhtikuussa 2021, Diabin, Bensonin ja Moorheadin ohjatessa jaksot, Gregory Middletonin kuvatessa Diabin ohjaamat jaksot, sekä Andrew Droz Palermoin ohjatessa Bensonin ja Moorheadin ohjaamat jaksot. Kuvausten odotettiin aiemmin aikavan vuoden 2020 puolessavälissä ja 16. marraskuuta 2020, mutta kuvaukset viivästyivät koronaviruspandemian vuoksi. Toukokuun alussa sarjaa kuvattiin Szentendressä, ja kesäkuun alussa kuvattiin yökohtauksia Madách Squarellä.
Sarjaa kuvattiin myös Sloveniassa, sekä Wadi Rum, Jordaniassa, viikon ajan. Tämän jälkeen sarjan tuotanto palasi vielä takaisin Budapestiin, kunnes kuvaukset saatiin lopulta päätökseen Atlantassa, Georgiassa, 14. lokakuuta 2021. Marraskuun aikana tehtiin hiukan lisäkuvauksia.
Jälkituotanto.
Cedric Nairn-Smith toimii ensimmäisen ja kuudennen jakson leikkaajana, Joan Sobelin toimiessa toisen ja viidennen jakson leikkaajana, sekä Ahmed Hafezin toimiessa kolmannen ja neljännen jakson leikkaajana. Sean Andrew Faden puolestaan toimii sarjan visuaalisten efektien päävalvojana.
Musiikki.
Egyptiläinen säveltäjä Hesham Nazih oli jo maaliskuun 2022 alusta asti alkanut säveltää musiikkia sarjaan ensimmäisenä englanninkielisenä projektinaan. Myöhemmin saman kuukauden aikana Diab paljasti, että Nazih säveltäisi kaikkien jaksojen musiikin. Hän käytti säveltämiseen 62 muusikon ja 36 laulajan orkesteria, joka nauhoitti sävellykset Synchron Stage Viennassa, kun taas soolomuusikot, jotka soittivat egyptiläisiä soittimia, kuten arghul, mizmaria ja piikkiviulua, nauhoittivat omat osuutensa Kairossa. Marvel Music ja Hollywood Records julkaisivat singlenä sarjan ensimmäisen jakson lopputekstien ääniraidan, ”Moon Knight”, digitaalisena singlenä 30. maaliskuuta 2022, kun taas koko sarjan soundtrack-albumi julkaistiin 27. huhtikuuta.
Julkaisu.
"Moon Knight" koostuu kuudesta jaksosta, jotka julkaistiin Disney+:aan yksitellen joka keskiviikko 30. maaliskuuta 2022 alkaen ja 4. toukokuuta 2022 asti. Se oli osa MCU:n .
Tulevaisuus.
Marraskuussa 2019 Kevin Feige sanoi hahmon tulevan esiintymään sarjan jälkeen myös tulevissa MCU-elokuvissa.